Z A P I S N I K

1. (konstituirajuće) sjednice Vijeća Mjesnog odbora Novi Retkovec,
održane 26. lipnja 2025.
u dvorani AB, u Područnom uredu gradske uprave Dubrava, Dubrava 49
s početkom u 9,00 sati


NAZOČNI IZABRANI ČLANOVI VIJEĆA:
Stipo Arelić, Asmirka Belošević, Antun Borovčak, Nikolina Božić, Branka Branković Hajdarević, Danica Plečko, Dražen Rakitničan i Melita Vuk.

NENAZOČNI IZABRANI ČLANOVI VIJEĆA: 
Ivana Ljubić.
 
OSTALI NAZOČNI:
Marijan Župan – stručni savjetnik za rad tijela mjesne samouprave.


    Temeljem članka 50. stavka 2. Odluke o izborima članova vijeća gradskih četvrti i članova vijeća mjesnih odbora (4/13, 5/17, 7/17, 2/19, 28/20, 8/21, 3/25 - pročišćeni tekst) sazvana je konstituirajuća sjednica Vijeća Mjesnog odbora Novi Retkovec. Uvodni dio sjednice, do određivanja predsjedatelja, vodi Marijan Župan, stručni savjetnik za rad tijela mjesne samouprave u Gradskom uredu za mjesnu samoupravu, promet, civilnu zaštitu i sigurnost.

    Nakon uvodnog pozdrava i čestitke na izbornom uspjehu sa željom za uspješnim radom u ovom mandatu, intonirana je svečana himna Republike Hrvatske i odana počast minutom šutnje poginulim hrvatskim braniteljima u Domovinskom ratu.

    Konstatira nazočnost većine (8 od ukupno 9) izabranih članova Vijeća, čime su ispunjeni uvjeti za konstituiranje Vijeća, te otvara konstituirajuću sjednicu Vijeća Mjesnog odbora Novi Retkovec.
	
          Vijeće, bez rasprave, jednoglasno, utvrđuje

D N E V N I    R E D:

	1. Zaključak o osnivanju i izboru članova Mandatnog povjerenstva – donošenje zaključka;
	2. Zaključak o Izvješću Mandatnog povjerenstva o provedenim izborima za članove Vijeća Mjesnog odbora Novi Retkovec s prijedlogom za verifikaciju mandata članovima Vijeća - donošenje zaključka;
	3. Zaključak o izboru predsjednika Vijeća – donošenje zaključka;
	4. Zaključak o izboru potpredsjednika Vijeća – donošenje zaključka;
	5. Pitanja, prijedlozi i obavijesti.


Člankom 50. stavkom 3. Odluke o izborima članova vijeća gradskih četvrti i članova vijeća mjesnih odbora propisano je da konstituirajućom sjednicom do izbora predsjednika vijeća predsjedava prvi izabrani član s kandidacijske liste koja je dobila najviše glasova. 
	Na temelju uvida u službene rezultate izbora članova Vijeća Mjesnog odbora Novi Retkovec utvrđeno je da je prvi izabrani član s kandidacijske liste koja je dobila najviše glasova Ivana Ljubić.
             Budući da Ivana Ljubić nije nazočna na konstituirajućoj sjednici, a da se sljedeći izabrani član s kandidacijske liste koja je dobila najviše glasova Danica Plečko ispričala da iz osobnih razloga ne može predsjedati, treći izabrani član s iste liste Melita Vuk predsjedava konstituirajućom sjednicom Vijeća Mjesnog odbora Novi Retkovec do izbora predsjednika.



Ad 1.    (1.TOČKA DNEVNOG REDA)  
OSNIVANJE I IZBOR ČLANOVA MANDATNOG POVJERENSTVA   


Na temelju članka 6. Poslovnika o radu Vijeća Mjesnog odbora Novi Retkovec predsjedateljica predlaže da se za predsjednicu Mandatnog  povjerenstva izabere Branka Branković Hajdarević, a za članove/ice Danica Plečko i Melita Vuk.

       Vijeće, bez rasprave, jednoglasno, donosi



Z A K LJ U Č A K
o osnivanju i izboru članova Mandatnog povjerenstva

	1. Osniva  se Mandatno povjerenstvo Vijeća Mjesnog odbora Novi Retkovec (u nastavku teksta: Vijeće).

2. Zadaće Mandatnog povjerenstva  su:
· na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata članovima Vijeća i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;
· podnositi izvješća o tome da su ispunjeni uvjeti za prestanak, odnosno mirovanje mandata članu Vijeća u slučajevima utvrđenim zakonom, Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;
· podnositi izvješća o tome da su ispunjeni uvjeti za početak obnašanja dužnosti zamjenika člana Vijeća.

	3. U Mandatno povjerenstvo biraju se:
	za predsjednicu: 	Branka Branković Hajdarević
	za članove/ice:       	1. Danica Plečko i
			  	2. Melita Vuk.

Predsjedateljica poziva Mandatno povjerenstvo da pripremi Izvješće o provedenim izborima za članove Vijeća Mjesnog odbora Novi Retkovec s prijedlogom za verifikaciju mandata članovima Vijeća.
Ad 2. (2. TOČKA DNEVNOG REDA)
IZVJEŠĆE MANDATNOG POVJERENSTVA O PROVEDENIM IZBORIMA ZA ČLANOVE VIJEĆA MJESNOG ODBORA S PRIJEDLOGOM  ZA VERIFIKACIJU MANDATA ČLANOVIMA VIJEĆA - donošenje zaključka

Predsjednica Mandatnog povjerenstva podnosi izvješće. 
(Potpisano Izvješće prilaže se ovom Zapisniku i njegov je sastavni dio)

Vijeće, bez rasprave, jednoglasno donosi


                                                         Z A K LJ U Č A K
o Izvješću Mandatnog povjerenstva 

           1. Prima se na znanje Izvješće Mandatnog povjerenstva i verificiraju se mandati sljedećim članovima/članicama Vijeća Mjesnog odbora Novi Retkovec:	

           							
1.  IVANA LJUBIĆ	                 MOŽEMO! - SDP
		
 2. DANICA PLEČKO	                 MOŽEMO! - SDP	
	
 3. MELITA VUK	                 MOŽEMO! - SDP

 4. BRANKA BRANKOVIĆ HAJDAREVIĆ	 MOŽEMO! - SDP

 5. DRAŽEN RAKITNIČAN	                 HDZ - DP - HSU - HSS
		
 6. NIKOLINA BOŽIĆ	                 HDZ - DP - HSU - HSS

 7. STIPO ARELIĆ	                 HDZ - DP - HSU - HSS

 8. ANTUN BOROVČAK	BERNARDIĆ DAVOR-NL 
	SERVUS ZAGREB - DINA DOGAN-NL - FOKUS
HRVATSKA NARODNA STRANKA-LIBERALNI DEMOKRATI-HNS - HSLS - SOCIJALDEMOKRATI
		
 9. ASMIRKA BELOŠEVIĆ	                 BUZ - PLAVI GRAD


	2. Ovaj će Zaključak biti objavljen na oglasnoj ploči u sjedištu Mjesnog odbora.


POLAGANJE PRISEGE ČLANOVA VIJEĆA

         Sukladno članku 8. Poslovnika o radu Vijeća Mjesnog odbora Novi Retkovec predsjedateljica čita tekst prisege 

„Prisežem, svojom čašću, da ću dužnost člana Vijeća Mjesnog odbora Novi Retkovec obavljati savjesno i odgovorno i da ću se u svom radu pridržavati Ustava, zakona, Statuta i odluka Grada Zagreba, da ću štititi ustavni poredak Republike Hrvatske te se zauzimati za svekoliki probitak Mjesnog odbora Novi Retkovec -  Gradske četvrti Donja Dubrava, Grada Zagreba i Republike Hrvatske“.

i poimence abecednim redom proziva članove Vijeća kojima su verificirani mandati dok oni pojedinačno ustaju i izgovaraju riječ “PRISEŽEM“.

(Potpisani tekstovi prisege članova Vijeća prilažu se ovom Zapisniku i njegov su sastavni dio)



Ad 3. ( 3.TOČKA DNEVNOG REDA)
IZBOR PREDSJEDNIKA VIJEĆA MJESNOG ODBORA NOVI RETKOVEC

Predsjedateljica obavještava članove Vijeća da prema članku 14. Poslovnika o radu Vijeća, Vijeće ima predsjednika koji se bira javno većinom glasova svih članova Vijeća, osim ako Vijeće ne odluči drukčije, a da prema članku 15. Poslovnika o radu Vijeća prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata.

      Utvrđuje se da je podnesen 1 (jedan) prijedlog kandidata za predsjednika Vijeća Mjesnog odbora.

I. prijedlog kandidata za predsjednika Vijeća Mjesnog odbora podnijeli su članovi Vijeća:
    1. Antun Borovčak
    2. Asmirka Belošević
    3. Nikolina Božić i
    4. Stipo Arelić
    
    koji za predsjednika Vijeća predlažu Dražena Rakitničana.
    (Prijedlog se prilaže ovom Zapisniku.)

Vijeće s 5 glasova ZA i 3 SUZDRŽANA glasa donosi
	

Z A K LJ U Č A K
o izboru predsjednika Vijeća Mjesnog odbora Novi Retkovec

      1. Za predsjednika Vijeća Mjesnog odbora Novi Retkovec izabran je Dražen Rakitničan.

      2. Ovaj će Zaključak biti objavljen na oglasnoj ploči u sjedištu Mjesnog odbora. 


	Predsjednik zahvaljuje članovima Vijeća na ukazanom mu povjerenju i nastavlja predsjedati sjednicom Vijeća.



Ad 4. (4.TOČKA DNEVNOG REDA)
IZBOR POTPREDSJEDNIKA VIJEĆA MJESNOG ODBORA NOVI RETKOVEC

Predsjednik podsjeća članove Vijeća da prema članku 14. Poslovnika o radu Vijeća, Vijeće ima potpredsjednika koji se bira javno većinom glasova svih članova Vijeća, osim ako Vijeće ne odluči drukčije, a da prema članku 15. Poslovnika o radu Vijeća prijedlog kandidata za potpredsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata.

      Predsjednik utvrđuje da je podnesen 1 (jedan) prijedlog kandidata za potpredsjednika Vijeća Mjesnog odbora.

I. prijedlog kandidata za potpredsjednika Vijeća Mjesnog odbora podnijeli su članovi Vijeća:
    1. Asmirka Belošević
    2. Stipo Arelić
    3. Nikolina Božić i
    4. Dražen Rakitničan
    
    koji za potpredsjednika Vijeća predlažu Antuna Borovčaka.
    (Prijedlog se prilaže ovom Zapisniku.)

Vijeće s 5 glasova ZA i 3 SUZDRŽANA glasa donosi


Z A K LJ U Č A K
o izboru potpredsjednika Vijeća Mjesnog odbora Novi Retkovec

    1. Za potpredsjednika Vijeća Mjesnog odbora Novi Retkovec izabran je Antun Borovčak.

    2. Ovaj će Zaključak biti objavljen na oglasnoj ploči u sjedištu Mjesnog odbora. 


Predsjednik čestita izabranom potpredsjedniku, a potpredsjednik zahvaljuje članovima Vijeća na izboru.



Ad 5. (5. TOČKA DNEVNOG REDA) 
PITANJA, PRIJEDLOZI I OBAVIJESTI

Predsjednik podsjeća članove Vijeća da su dužni zaposlenicima Gradskog ureda za mjesnu samoupravu, promet, civilnu zaštitu i sigurnost predati popunjene izjave te potpisane prisege.

Obavještava članove Vijeća da će se prva radna sjednica održati tijekom srpnja, a poziv će    dobiti najmanje sedam dana prije. 

· Najavljuje da će na prvoj radnoj sjednici biti upućeno Izvješće o izvršenju PKA za 2024. godinu. 
· Zatim navodi da će za sve vijećnike biti održane edukacije prema sljedećem rasporedu 
· Gornja i Donja Dubrava – 1.7. u 18.30, Centar za kulturu, Sesvete
· Za naredne dvije lokacije otvorene su prijave svima 
· Kinodvorana, Studentski centar, Savska cesta 25 – 8.7. u 17h
· Kongresna dvorana, Velesajam, Avenija Dubrovnik 15 – 9.7. u 17h 
· Naglašava da je potrebno donijeti prioritete za narednu godinu na prvoj radnoj sjednici u srpnju 2025.

Budući da nitko ne traži riječ, konstatira da je dnevni red iscrpljen i zaključuje konstituirajuću sjednicu.


Izvješće o glasovanju na 1. (konstituirajućoj) sjednici Vijeća Mjesnog odbora Novi Retkovec dana 26. lipnja 2025.

Dovršeno u 9,55 sati.

KLASA: 024-08/25-003/925
URBROJ: 251-13-11-6/002-25-3
Zagreb, 26. lipnja 2025.

Zapisnik sastavio:
Marijan Župan

  PREDSJEDNIK VIJEĆA
                                                                                            Mjesnog odbora Novi Retkovec

      Dražen Rakitničan, v.r.

